གྲང་མོ་ཆེ་པའི་བརྒལ་ལན། རྣམ་པར་ཐར་པའི་སྒོ་བརྒྱད་པ་བཞུགས། ན་མོ་གུ་རཱ་ཝེ། བསྙེན་སྒྲུབ་ཡན་ལག་རྣམ་བཞིའི་ཕ་རོལ་ཏུ། །བདེ་བར་བྱོན་ནས་རིགས་བརྒྱའི་རྣམ་རོལ་གྱིས། །བདེ་ཆེན་རྟེན་དང་
བརྟེན་པར་བཅས་ཀུན་ལ། །ཁྱབ་མཛད་འཁོར་ལོའི་མགོན་དེར་ཕྱག་འཚལ་ལོ། །བརྒྱ་བྱིན་སྦྲང་རྩིའི་བདེ་ལ་མ་ཆགས་པཽར། །ཆགས་བྲལ་ཆོས་ཀྱི་བདེ་ལ་ཡིད་འདུན་བྱེད། །ཚངས་ཆེན་ཆགས་བྲལ་བདེ་བས་མ་ཁེངས་པར། །
ཟག་མེད་བདེ་ཆེན་འཁོར་ལོ་བསྐོར་བར་བསྐུལ། །དེ་ཡང་འདིར་བདག་ཅག་གི་བླ་མ་དམ་པ། ཐུབ་པའི་དབང་པོའི་བསྟན་པ་མ་ལུས་པར་འཛིན་པའི་བདག་པོ། སོ་སོ་ཐར་པའི་རྩ་བ་ཚུགས་པར་བཟུང་བས་ཉན་ཐོས་ཀྱི་བསྟན་པ་ི
བཙུན་པ་དང༌། རྒྱལ་བའི་སྲས་ཀྱི་སྤྱོད་པ་རླབས་པོ་ཆེས། བྱང་ཆུབ་སེམས་དཔའི་བསྟན་པ་བཟང་པོར་མཛད་པ་དང༌། མདོ་སྔགས་མ་ལུས་པ་ལ་ཤེས་རབ་ཀྱི་དབང་པོ་རྒྱས་པས། རྡོ་རྗེ་ཐེག་པར་རྨོངས་པ་མཐའ་དག་སེལ་བ་
ལ་མཁས་པ་དང༌། ངོ་མཚར་ཅན་གྱི་མཛད་པ་རྨད་དུ་བྱུང་བས། བསྟན་པའི་རིན་པོ་ཆེ་སྤྱི་དང༌། ངོ་མཚར་ཅན་གྱི་རྒྱུད་པ་སོ་སོའི་སྲོལ་མ་ཉམས་པ་ལྷག་ཆད་མེད་པར་བཟུང་ནས། མཐའ་ཡས་པའི་འགྲོ་བ་མཐའ་དག་བསྐལ་པ་

གོ་དགུ་
আ
།བཟང་པོར་མཛད་པ་དེ་ཉིད་ཀྱི་ཞལ་སྔ་ནས། རྗེ་བཙུན་རྣལ་འབྱོར་གྱི་དབང་ཕྱུག་བིརླ་པས། ཡང་དག་པར་རྫོགས་པའི་སངས་རྒྱས་རྡོ་རྗེ་འཆང་ཆེན་པོ་ཉིད་ལས་བརྙེས་པའི་གསུང་ངག རྩ་བ་རྡོ་རྗེའི་
ཚིག་རྐང་འགྲེལ་པ་དང་བཅས་པའི་དགོངས་པས། ཆེས་ཤིན་ཏུ་ལས་དང་པོ་པར་གྱུར་པ་དག་གོ་རིམ་ཇི་ལྟ་བ་བཞིན་དུ་ཐེག་པ་ཆེན་པོ་མཆོག་གི་རྩེ་མོ་ཉིད་དུ་འཁྲིད་པར་བྱེད་པའི་ཐབས་ཕུལ་དུ་བྱུང་བ། མདོ་སྔགས་མ་ལུས་པའི་
ཡུལ་ཅན་ཉིད་དུ་མཛད་ནས་འདོམས་པའི་ཕྱག་ལེན་གྱི་སྲོལ་རྒྱ་མཚོ་ལྟ་བུའི་ནང་ནས། ཕྱོགས་རེ་བ་གང་དག་ཡིན་པ་དེ་དང་དེ་ལ་རྗེ་བཙུན་ས་སྐྱ་བའི་སྲོལ་འཛིན་སོ་སོའི་ནང་ནས་ཕྲག་དོག་པ་གཞན་དག་ན་རེ། ཇི་སྐད་
དུ། སེམས་བསྐྱེད་བརྒྱུད་པ་མེད་པ་དང༌། །རྗེས་བཟུང་གྲངས་ངེས་མེད་པ་དང༌། །སྟ་གོན་འབྲེལ་པ་མེད་པ་དང༌། །སློབ་དཔོན་གྲངས་ངེས་མེད་པ་དང༌། །དབང་བསྐུར་ཡོངས་དག་མེད་པ་དང༌། །ལུས་དཀྱིལ་འབྱུང་ཁུངས་
མེད་པ་དང༌། །རྒྱས་གདབ་རིགས་མཚོན་མེད་པ་དང༌། །བཟའ་བའི་དམ་ཚིག་མེད་པ་རྣམས། །ཆོས་ལྟར་བཅོས་ནས་ཆོས་མིན་བྱེད། །སྨིན་པར་འདོད་ཀྱང་འདིས་མིི་སྨིན། །གྲོལ་བར་འདོད་ཀྱང་གྲོལ་མི་ནུས། །ནོར་བའི་
ཆོས་རྣམས་དགག་པར་བྱ། །ཞེས་རང་གི་འགྲེལ་པ་དང་བཅས་ནས་རྒོལ་བར་བྱེད་དོ། །འདི་དག་རིམ་བཞིན་བརྟག་བཅའ་བ། །འབེལ་བའི་གཏན་ལ་ཡིད་རང་མོད། །ཕྲག་དོག་མིག་སེར་གྱིས་ལོང་པ། །དངུལ་གྱི་ཐུར་མས་
273

དབྱེ་བར་བྱ། །རྒོལ་བ་དང་པོ་ནི། སྤྱིར་དབུ་མ་ལུགས་ཀྱི་སེམས་བསྐྱེད་ནི། ལམ་འབྲས་ཀྱི་རྒྱུད་པ་ལ་མེད། ཁྱད་པར་དུ་རྗེ་བཙུན་ཆེན་པོས་མཛད་པའི་སེམས་བསྐྱེད་ཀྱི་ཡི་གེ་ངོར་ཆེན་པས་སྒོ་རུམ་ནས་བརྙེད་ཟེར་བ་དེའི་སྟེང་
ནས་སེམས་བསྐྱེད་བྱེད་པ་ནི། བརྒྱུད་པ་ཆད་པ་ནི་ཚིག་དེ་རང་ཉིད་ཀྱིས་ཤེས་ཤིང་། ཡི་གེ་དེའི་སྟེང་ནས་སུས་ཀྱང་བྱས་པ་མེད་དོ་ཞེས་ལམ་འབྲས་པ་ཕྱི་མ་རྣམས་ཀྱིས་བརྒྱུད་པ་གྲངས་འདྲེན་པར་བྱེད་དོ། །ལན་ལ། སྤྱིར་
བཤད་པ་དང་དངོས་ཀྱི་ལན་ནོ། །དང་པོ་ནི། སོ་ཐར་དང༌། སྔགས་ཀྱི་མཁན་བརྒྱུད་དང་སྡོམ་བརྒྱུད་ཇི་ལྟར་ཁས་ལེན་པ་དེ་དང་འདྲ་བ་ཞིག སེམས་བསྐྱེད་ཀྱི་སྡོམ་པ་ལ་ངེས་པ་ཉིད་དུ་ཁས་ལེན་དགོས་པ་མ་ཡིན་ཏེ། བསླབ་
བཏུས་དང༌། སྤྱོད་འཇུག་གི་དགོངས་པས་སེམས་བསྐྱེད་ཀྱི་སྡོམ་པ་ལེན་པ་དང་གསོ་བ་གཉིས་ཀ་ལ། བླ་མ་དགོས་པའི་ངེས་པ་མེད་ཅེས་ཀུན་གྱིས་འཆད་པ་དང་། བྱང་སའི་དགོངས་པས། ལེན་པ་ལ་ངེས་པར་དགོས་པ་
དང་། གསོ་བ་ལ་ངེས་པ་མེད་ཅེས་ཞལ་འཆམ་པ་དང༌། སྤྱིར་བིརླ་པ་ནས་བརྒྱུད་པ་བར་མ་ཆད་པའི་སྨོན་འཇུག་གི་སྡོམ་པ་ཞིག་ཡོད་པར་མི་འདོད་ན་ནི་ཤིན་ཏུ་ཐ་ཆད་ལ། ཡོད་པར་འདོད་ན་ནི། དེ་འདྲ་བརྒྱུད་པ་ཡོད་པའི་རྡོ་རྗེ་
སློབ་དཔོན་དེས། ཕྱིས་འབྱུང་གི་སྡོམ་པ་འབོགས་ཆོག་མ་ནོར་བ་སུས་བྱས་ཀྱང་དེའི་སྟེང་ནས་ཕོག་ཆོག་པ་ཡིན་ཏེ། རྒྱུད་ལ་སྐྱེས་པའི་སྨོན་འཇུག་རང་གི་ངོ་བོ་ལ་ཁྱད་པར་མེད་པའི་ཕྱིར། དཔེར་ན། ཆོས་ཀྱི་རྗེས། ཧོར་ཡུལ་
ཀྱེ་རྡོར་ཆོས་སྐོར་

བརྒྱ་ཐམ་པ་
།དུ་ཐུབ་པ་དགོངས་གསལ་བརྩམས་ནས། བོད་དུ་བསྐུར་བ་དེའི་ཚིག་དོན་རྣམས་སློབ་མས་བཤད་ཆོག་པ་བཞིན་ནོ། །གཉིས་པ་ནི། རྗེ་བཙུན་ཆེན་པོ་ལ་སེམས་བསྐྱེད་ཀྱི་སྡོམ་པ་ཐོབ་པ་མ་ཉམས་པའི་རྡོ་
རྗེ་སློབ་དཔོན་ཕྱི་མ་རྣམས་ཆོས་ཅན། རྗེ་བཙུན་གྱིས་མཛད་པའི་སེམས་བསྐྱེད་ཀྱི་ཡི་གེ་དེའི་སྟེངས་ནས། སློབ་མ་གཞན་ལ་སྡོམ་པ་དེ་ཕོག་ཆོག་པ་ཡིན་ཏེ། རྗེ་བཙུན་ཆེན་པོ་ལས་བརྒྱུད་པའི་སེམས་བསྐྱེད་ཀྱི་སྡོམ་པ་དེ་འདྲ་དེ་
ཐོབ་ལ་མ་ཉམས་པའི་རྡོ་རྗེ་སློབ་དཔོན་ཡིན་པའི་ཕྱིར། དཔེར་ན། སློབ་དཔོན་རིན་པོ་ཆེའི་དབང་ཆུའི་ཡི་གེའི་སྟེང་ནས་དབང་བསྐུར་མ་ཞུས་ཀྱང༌། ས་སྐྱ་པ་ཆེན་པོ་ལས་དབང་བསྐུར་ཞུས་པའི་རྡོ་རྗེ་སློབ་དཔོན་ཞིག་གིས། སློབ་
དཔོན་རིན་པོ་ཆེས་མཛད་པའི་དབང་ཆུའི་སྟེངས་ནས་སྔགས་སྡོམ་ཕོག་ཆོག་པ་བཞིན་ཏེ། སྙན་རྒྱུད་ཡི་གེར་བྲིས་པ་ཐམས་ཅད་ལ་འདིས་མཚོན་ནོ། །རྒོལ་བ་གཉིས་པ་ནི། སློབ་མ་བརྒྱ་ཕྲག་མང་པོ་ལ་གྲངས་ངེས་མེད་པར་རྗེས་
འཛིན་གྱི་ཆོ་ག་བྱེད་པ་ནི། གསང་བ་སྤྱི་རྒྱུད་ལས། མཁས་པས་སློབ་མ་གཅིག་གམ་གསུམ། །ཞེས་སོགས་ཀྱི་ལུང་དང་འགལ། དབང་གི་ཆུ་བོ་ལས། དཀྱིལ་འཁོར་གཅིག་ཏུ་སློབ་མ་ཉི་ཤུ་རྩ་ལྔ་ལས་ལྷག་པ་བཟུང་བར་མི་བྱ་
ཞེས་སོགས་གོང་མའི་གཞུང་དང་འགལ། རྗེས་བཟུང་ལ་གྲངས་ངེས་མེད་ན། སྟ་གོན་ལ་ཡོད་པའི་ཁས་ལེན་དང་འགལ་ཏེ། སྟ་གོན་གྱི་གྲངས་ངེས་རྗེས་བཟུང་གི་གྲངས་ངེས་ལ་ལྟོས་དབང་དུས་ཀྱི་གྲངས་ངེས་སྟ་གོན་གྱི་གྲངས་
275

ཀྱེ་རྡོར་ཆོས་སྐོར་
ངེས་ལ་ལྟོས་པར་སྤྱི་རྒྱུད་ཉིད་ལས་གསུངས་པའི་ཕྱིར་ཞེས་ལུང་རྣམས་འདྲེན་པར་བྱེད་དོ། །ལན་ལ་གསུམ་སྟེ། སྤྱི་རྒྱུད་ཀྱི་རྗེས་འཛིན་དང༌། ལམ་འབྲས་གཞུང་ཇི་ལྟ་བའི་རྗེས་འཛིན་མི་མཚུངས་པར་བསྟན། སྤྱིར་སྤྱི་རྒྱུད་ཀྱི་
རྗེས་འཛིན་ཁས་མི་ལེན་ཀྱང༌། རྗེས་འཛིན་མེད་པའི་ཉེས་པས་མི་གོས་པར་བསྟན། སྟ་གོན་སྤྱི་རྒྱུད་ཀྱི་རྗེས་འཛིན་ལ་ལྟོས་ན་ཧ་ཅང་ཐལ་བ་རྣམས་སོ། །དང་པོ་ནི། གང་ཟག་གཅིག་གི་དྲུང་དུ་གང་ཟག་གཅིག་དབང་ཞུ་བར་འདོད་
ཅེས་ཟེར་བ་ལ། བློའི་རིམ་པ་བཏགས་དགོས་པ་ལས། སྤྱིར་ཆོས་ལ་མ་ཞུགས་ན་དང༌། ཞུགས་ཀྱང་ངེས་པར་ལེགས་པའི་ཆོས་ལ་མ་ཞུགས་ན་དང༌། དེར་ཞུགས་ཀྱང་ཐེག་པ་ཆེན་པོ་ལ་མ་ཞུགས་ན་དང༌། དེ་སྨོན་སེམས་
ཙམ་ལ་ཞུགས་ཀྱང༌། སྟོང་པ་ཉིད་ཀྱི་ལྟ་བ་ལ་ཡིད་ཆེས་སམ་དང༌། དེར་ཆེས་ཀྱང་གང་དོན་དུ་གཉེར་བའི་རྡོ་རྗེའི་ཐེག་པ་དེའི་རྟེན་དུ་རུང་ངམ་ཞེས་ལེགས་པར་བརྟགས་ནས་རིམ་གྱིས་དཀྲི་བར་བྱ་ཞིང༌། དེ་ལྟར་ཁྲིད་པ་མཐར་
ཕྱིན་པ་དེའི་ཚེ་ན། སློབ་དཔོན་གྱི་ཐུགས་རྡོ་རྗེས་རྗེས་སུ་བཟུང་བར་བྱ་ཞིང༌། ལྷག་པའི་ལྷའི་ང་རྒྱལ་གྱིས་བསྲུང་བར་བྱས་ནས། སློབ་མ་ལ་འཁོ་བའི་ཡོ་བྱད་རྣམས་སྟབས་སུ་གཞུག་པ་དེ་ཙམ་ལ་སློབ་མ་རྗེས་འཛིན་གྱི་ཆོ་
གའོ། །ཞེས་སྤྱི་རྒྱུད་ཀྱི་དགོངས་པར་བཤད་ལ། རྗེས་སུ་འཛིན་པའི་ཚུལ་དེ་ལྟ་བུ་དེ་ནི། གཞུང་ཇི་ལྟ་བ་བཞིན་དུ་དཀྲི་བའི་སློབ་མ་རྗེས་འཛིན་གྱི་མིང་ཅན། སྐབས་སུ་བབ་པ་དེའི་ཚེ་དགོས་པ་མ་ཡིན་ཏེ། ཚུལ་དེ་འདྲ་དེ་ནི་
276

আ
།བསྒྲུབ་པ་པོ་ཇི་སྙེད་ཡོད་དེ་སྙེད་ལས་སེམས་བསྐྱེད་ཀྱི་སྡོམ་པ་སྐྱེས་ཟིན་པ་ཡན་ཆད་དུ། ལེགས་པར་གྲུབ་ཅིང༌། _གྲུབ་པ་དེ་དག་སློབ་དཔོན་གྱིས་བརྩེ་བ་ཆེན་པོས་བཟུང་ཞིང༌། སྟོང་པ་ཉིད
དམ། ལྷག་པའི་ལྷའི་བསྲུང་བསཽ་ཤིན་ཏུ་བསྲུང་བར་མཛད་པ་ཡིན་པས་ན་སློབ་མ་རྗེས་འཛིན་གྱི་དོན་ལེགས་པ་ཡིན་ནོ། །དེ་ལྟར་གྲུབ་ཟིན་པ་དེའི་འོག་ཏུ། སློབ་མ་རྗེས་འཛིན་གྱི་ཆོ་ག་ཅེས་བྱ་བའི་མིང་ཅན་གྱི། སྔགས་ལམ་གྱི་
ས་མཚམས་ཐོག་མར་འཛིན་པ་དེའི་ཚེ་ན། རྗེས་འཛིན་གྱི་རྟོགས་པ་རྒྱུད་ལ་སྐྱེས་ཟིན་པའི་སྒྲུབ་པ་པོ་བརྒྱ་ཕྲག་མང་པོ་པ་དེ་དག་ལས། ཉེར་ལྔ་རྗེས་སུ་བཟུང་ནས་གཞན་སུ་ཞིག་བོར་ཏེ། ཡིད་ཆད་དུ་འཇུག་སྤྱི་རྒྱུད་ཀྱི་དངོས་
བསྟན་ལས་འགལ་བ་ལས་ཀྱང༌། བཤད་མ་ཐག་པའི་ཉེས་པ་དེ་ཤིན་ཏུ་ལྕི་བར་རྗེ་བླ་མས་མ་དགོངས་པ་མ་ཡིན་ཏེ་མཆི། དེ་དང་འགལ་བར་དོགས་ན། སླར་ཡང་རྗེས་འཛིན་གྱི་སྐབས་འདིར་སྣང་གསུམ་གྱི་ཁྲིད་ཚར་གཅིག་ཕོག་ི
ནས་བསྒོམ་དགོས་པར་འགྱུར་རོ། །དེ་ལྟར་རྗེས་འཛིན་གྲངས་ངེས་མི་དགོས་པ་ལ་སྒྲུབ་བྱེད་དང༌། དགོས་པ་ལ་གནོད་བྱེད་བསྟན་ཟིན་པ་ཁོ་ནར་མ་ཟད། གྲངས་ངེས་མ་བྱས་པར་བཟུང་བའི་དགོས་པ་ཁྱད་པར་ཅན་གཞན་
ཡང༌། དེའི་ཚེ་སློབ་དཔོན་གྱིས། རྡུལ་ཚོན་གྱི་དཀྱིལ་འཁོར་ལན་གྲངས་དུ་མའམ། གཅིག་པུ་དེ་ལ་རྟེན་ཀྱང་རུང༌། དེ་ལ་དགོས་པའི་ཡོ་བྱད་རྣམས་ཐུན་མོང་དུ་བསྒྲུབས་པས་ཚོགས་རྫོགས་པ་དང༌། བསགས་སྦྱངས་འཕེལ་བ་
བརྒྱ་ ཉེར་དྲུག་

དང༌། སྒྲུབ་པ་པོ་ཁ་ཅིག་གནས་གཞན་དུ་མི་འཁྱར་བ་ལ་སོགས་དགོས་པ་ཤིན་ཏུ་མང་ངོ་། །དེ་ལྟར་ཡིན་པ་དེའི་ཕྱིར་སྤྱི་རྒྱུད་ནས་བཤད་པའི་རྗེས་འཛིན་དང་། རྗེ་བླ་མའི་ཕྱག་ལེན་གྱི་སྲོལ་ལས་འབྱུང་བའི་རྗེས་འཛིན་གྱི་ཁྱད་
པར་ནི། རྗེས་འཛིན་གྱི་རྟོགས་པ་མ་སྐྱེས་པ་བསྐྱེད་པར་བྱེད་པ་ལ་གྲངས་ངེས་དགོས་པ་དང༌། སྐྱེས་ཟིན་བརྟན་པར་བྱེད་པ་ལ་གྲངས་ངེས་མི་དགོས་པའི་ཁྱད་པར་གྱིས་ཕྱེའོ། །དེ་ལྟ་ན་ཡང་དབང་ཆུའི་དངོས་བསྟན་དང་འགལ་ལོ་
སྙམ་པའི་ཚེར་མ་ཁོང་དུ་སྦེད་དགོས་མ་ཡིན་ཏེ། དབང་ཆུའི་ལུང་འདི་ནི་ལམ་འབྲས་གཞུང་ཇི་ལྟ་བ་བཞིན་དུ་འཁྲིད་པའི་རྒྱུ་དུས་ཀྱི་དབང་ཁོ་ནའི་དབང་དུ་མཛད་པ་མ་ཡིན་པའི་ཕྱིར། གཞན་དུ་ན། རས་བྲིས་ཀྱིས་ཀྱང་ཆོག་པ་
ཉིད་དུ་ཁྱེད་ལ་ཐལ་བར་འགྱུར་རོ། །གཉིས་པ་ནི། གལ་ཏེ་ཁྱེད་ལ་གོང་དུ་རྟོགས་པ་སྐྱེས་ཟིན་དེ་ལས་གཞན་པའི་རྗེས་འཛིན་གྱི་དོན་ཡོད་དམ་མེད། མེད་ན་ནི་སེམས་བསྐྱེད་ཀྱི་རྗེས་སུ་རྗེས་འཛིན་གྱི་ཆོ་ག་ཞིག་བྱེད་པ་དེ། གྲུབ་དྲི
ཟིན་བསྒྲུབས་པས་ཟློས་པའི་སྐྱོན་ཅན་དུ་འགྱུར་ལ། གལ་ཏེ་ཡོད་ན་སྤྱི་རྒྱུད་ལས་བཤད་པ་དེ་དང་ཡང་མ་ཡིན། གོང་དུ་བཤད་པ་དེ་དང་ཡང་མ་ཡིན་པའི་རྗེས་འཛིན་ཞིག་སྟོན་དགོས་སོ་སྙམ་ན། འདི་ལ་གཉིས་ཏེ། ཆོ་གའི་མིང་
གིས་མཚམས་སྦྱོར་དགོས་པར་བསྟན། རྗེས་འཛིན་དངོས་གཞི་ནི། སློབ་མ་སྟ་གོན་ཉིད་ཡིན་པར་བསྟན་པའོ། །དང་པོ་ནི། སེམས་བསྐྱེད་ཆེན་མོ་བྱས་པའི་ཕྱི་ཉིན་དེ། རྗེས་འཛིན་གྱི་ཕྱག་ལེན་ཇི་ལྟ་བ་བཞིན་བྱེད་དགོས་
ཀྱེ་རྡོར་ཆོས་སྐོར་

আ
།ཏེ། སྔགས་ལམ་གྱི་ཐོག་མའི་ས་མཚམས་འཛིན་དགོས་པའི་ཕྱིར། ཇི་ལྟར་ན། སྔགས་ཆོས་ཐུན་མོང་མ་ཡིན་པར་ཚིག་གིས་མ་བསྟན་ཀྱང་གསང་སྔགས་ཀྱི་ཐར་པའི་ཡོན་ཏན་ཤེས་སམ་མི་ཤེས་
ཀྱང༌། དད་པས་རྗེས་སུ་འབྲང་བའི་དགའ་སྤྲོ་མང་བའི་ཕྱིར། སྔགས་ཀྱི་ཐར་པ་ཆ་མཐུན་ནོ། །གཉིས་པ་ནི། དེ་ལྟར་སྔགས་ཀྱི་ཐར་པ་ཆ་མཐུན་དུ་ཞུགས་པའི་སློབ་མ། སྔགས་ཀྱི་ཚོགས་ལམ་དུ་འཇུག་པར་མཛད་པ་ནི། རྗེས་
འཛིན་དངོས་ཡིན་ལ། དེ་ནི་སློབ་མ་སྟ་གོན་ཉིད་ཀྱིས་མཛད་པ་ཡིན་ཏེ། སློབ་མའི་ལུས་ངག་ཡིད་གསུམ་རྡོ་རྗེ་གསུམ་དུ་བྱིན་གྱིས་བརླབས་ནས། ཐུན་མོང་ཡིན་མིན་གྱི་སྡོམ་པ་འབོགས་པ་སོགས། སྔགས་ཀྱི་ཟབ་རྒྱས་མང་པོ་
ལ་ཐོས་བསམ་གཙོ་བོར་གྱུར་པའི་ཕྱིར་དང་། ཇི་སྐད་དུ། བསྟན་པ་འདི་ལ་ཁྱེད་རྣམས་ཀུན། །ཡོངས་སུ་བཟུང་སྟེ་སྐྱེ་བཞིན་པ། །ཞེས་སོ། །ཆོས་ཀྱི་རྗེས་ཀྱང༌། སྤྱི་རྒྱུད་ཀྱི་སློབ་མ་རྗེས་འཛིན་གྱི་དངོས་གཞི་ནི། སློབ་མ་སྟ་
གོན་ཉིད་ལ་དགོངས་པར་གསལ་ཏེ། ཉི་ཤུ་རྩ་ལྔ་ལས་ལྷག་པ་རྗེས་སུ་འཛིན་པའི་ཤེས་བྱེད་དུ། དེ་ལས་ལྷག་པའི་སློབ་མ་ལ། །ཆོ་ག་ཡོངས་སུ་རྫོགས་པ་ནི། །མཚན་མོ་གཅིག་ལ་ཚར་མི་ནུས། །ཞེས་རྗེས་འཛིན་གྱི་ཆོ་ག་ལས་
བཤད་པས་སོ། །དེ་མི་འཐད་དེ། དབང་དངོས་གཞི་ལ་དགོངས་སོ། །ཞེ་ན། མ་ཡིན་ཏེ། དབང་བསྐུར་ཉིན་མོ་བྱས་པས་ཆོ་ག་ཉམས་པར་སུས་ཀྱང་འཆད་མི་ནུས་པའི་ཕྱིར་དང༌། ཉི་ཤུ་རྩ་ལྔ་ལས་ཉུང་བ་ལ་དབང་བསྐུར་
279

མཚན་ཐོག་ཐག་བྱས་ཀྱང་། ཆོ་ག་ཡོངས་སུ་རྫོགས་པ་མི་ཚང་བ་ཤིན་ཏུ་མང་བའི་ཕྱིར། སྟ་གོན་གཅིག་གིས་ཆོག་པའི་དབང་བསྐུར་མང་པོ་པ་རྣམས་ཡོངས་རྫོགས་གཅིག་ཏུ་འཇོག་པ་ཡིན་ཏེ། སྔོན་འགྲོ་དང༌། རྗེས་ཀྱི་བྱ་བ་ཐུན་
མོང་པས་བསྡུས་པའི་ཕྱིར། སློབ་མ་སྟ་གོན་མི་མཚུངས་ཏེ། ཇི་སྐད་དུ། ལྷ་ཡང་ཉི་མ་ནུབ་པ་ན། །ངེས་པར་བྱིན་གྱིས་རླབས་ཀྱིས་འདུ། །ཞེས་སློབ་མ་སྟ་གོན་གྱི་མགོ་ཉི་མ་ནུབ་པ་ནས་མཛད་དགོས་ལ། དེ་ཡང་ཉི་མ་མ་ཤར་
གོང་དུ་ཟིན་དགོས་ཏེ། ཇི་སྐད་དུ། དེ་ཕྱིར་ཁྱེད་རྣམས་ཐེག་ཆེན་དུ། །སང་ནི་རབ་ཏུ་སྐྱེ་བར་འགྱུར། །ཞེས་གསུངས་དགོས་པ་དང༌། རྨི་ལམ་བརྟག་དགོས་པའི་ཕྱིར། དེ་ལྟར་བཤད་པ་ན། སྣང་གསུམ་ཁྲིད་ཀྱི་སྒྲུབ་པ་པོ་
དག་ལ། གསང་བ་སྤྱི་རྒྱད་ནས་བཤད་པའི་སློབ་མ་རྗེས་འཛིན་གྱི་རྟོགས་པ་དེ། དེའི་ཆོ་ག་ལ་བརྟེན་ནས་གསར་དུ་སྐྱེ་མི་དགོས་པ་དང༌། ལས་དང་པོ་པ་གཞན་རྣམས་ལ་རྟོགས་པ་དེ་བསྐྱེད་དགོས་པའི་ཁྱད་པར་ལས་རབ་ཏུ་ཕྱེ